**Hallituksen kokous lauantaina 7.3.2015 klo 12 Tervaharjulla**

Läsnä: Heikki Auvinen,

Eeva-Leena Kainulainen

Sinikka Auvinen

Ritva Siuro

Marjatta Hänninen

Esityslista

1. Kokouksen laillisuus ja päätösvaltaisuus

Todetaan kokous laillisesti koolle kutsutuksi ja päätösvaltaiseksi.

1. Kokouksen sihteerin valinta

Sovitaan, että Eeva-Leena Kainulainen toimii kokouksen sihteerinä.

1. Pöytäkirjan tarkastajien valinta

Pöytäkirjan tarkastajiksi valitaan Ritva Siuro ja Marjatta Hänninen.

1. Kesän sukutapaaminen

Sovitaan, että kesän sukutapaaminen järjestetään Tervaharjulla Sinikka ja Tuomo Auvisen luona la 25.7.2015 klo 14 alkaen. Tapaamisessa tarjoillaan ruoka ja kahvit. Tarjoilu on osallistujille maksuton. Sukuseura kustantaa tarvikkeet ja tarjoilut tehdään talkoovoimin. Sinikka toimii pääemäntänä.

Ohjelman sovitaan alkavan ruokailulla, minkä jälkeen Heikki Auvinen kertoo ajankohtaisista sukuseuran kuulumisista, etenkin sukukirjan etenemisestä. Tämän jälkeen jatketaan vapaamuotoisella yhdessäololla. Kehitellään ohjelmaa teemalla ’vanhan ajan pelit ja leikit’. Kahvit tarjoillaan n. klo 16.00, minkä jälkeen vapaamuotoinen ohjelma jatkuu. Sukuseuran paitoja tuodaan tapaamiseen myyntiin.

Sukutapaamispäivänä on Laukkalassa pelimannimusiikkitapahtuma Tuuren sottiisi, johon halukkaat voivat osallistua. Tuuren sottiisin tapahtumat ovat maksullisia. Jokainen vastaa kustannuksista itse. Ilta jatkuu Tervaharjulla savusanomisen ja makkaranpaiston merkeissä.

Sinikka, Heikki ja Eeva-Leena valmistelevat sukutapaamisesta jutun Avviisiin. Ilmoittautumiset sukutapaamiseen 15.7.15 mennessä Sinikalle. Sovitaan, että laitetaan sukutapaamisesta maksuton tiedote alueella ilmestyviin eri lehtiin. Marjatta hoitaa tiedotteen.

1. Avviisin seuraava numero

Sovitaan, että seuraava Avviisi ilmestyy huhti-toukokuussa 2015. Aineistot toimitetaan Heikille 8.4.15 mennessä.

Sinikka tekee jutun teemalla savolaeset perinneruuat. Heikki tekee sukukirjasta jutun Anja Seurasen kanssa ja kysyy Maija Auviselta mahdollista juttua. Marjatta Hänninen pyrkii saamaan suku-utelu-teemalla jutun Eino Auviselta. Ritva valmistelee mainoksen sukuseuran T-paidoista.

1. Sukukirjan edistymisen tilanne ja jatkotyöskentely

Heikki kertoo, että Anja Seuranen on pitänyt syksyn ajan taukoa sukukirjan tekemisessä ja palaillut asian äärelle keväällä. Aineistoa on vähän kerrallaan kertynyt. Amerikan sukulaiset ovat olleet aktiivisia aineiston tuottamisessa. Sovitaan, että Amerikan sukulaisten toimittama englanninkielinen aineisto tulee kirjaan myös alkuperäiskielellä.

Aineistoa tarvitaan edelleen. Heikki keskustelee Anja Seurasen kanssa mihin asti aineistoa on mahdollista toimittaa.

Heikki on aloittanut potentiaalisten kirjapainojen kartoituksen. Sovitaan, että kirjasta kysytään hinta-arvio A5-kokoisena kovakantisena versiona. Selvitetään kirjan hintaa sekä mustavalko- että väriversiona. Tällä hetkellä arvioidaan, että kirjoja menisi vähintään 60. Menekin arvioimiseksi laitetaan Avviisiin ennakkokysely kiinnostuksesta sukukirjan tilaamista kohtaan. Marjatta selvittää lisäksi kirjanpainatus kokemuksia Virossa.

Keskustellaan siitä miten sukukirjan tietoja tarkastetaan. Sukukirjan tarkastamisen yhteyshenkilöinä toimivat sukuseuran hallituksen jäsenet. Kirjan oikovedosvaiheessa hallitus huolehtii, että yleiseen lehteen tulee ilmoitus, mahdollisuudesta tarkastaa sukukirjaan tulevat omat tietonsa.

1. Heraldisen tunnuksen tuotteet

Pöytästandardit on myyty loppuun. Painatettuja T-paitoja on jäljellä vielä yli 50. Paitoja on kaikkia kokoja. Päätetään, että panostetaan T-paitojen myyntiin. Uusia tuotteita tilataan, kun kysyntää ilmenee.

1. Talousasiat

Rahastonhoitaja Aunen Elolampi ehdottaa, että poistosuunnitelma sukuvaakunan kuluista, jotka on kirjattu taseeseen aineettomiin hyödykkeisiin, poistettaisiin kolmen vuoden tasapoistona, alkaen vuonna 2014. Hyväksytään Aune Elolammen poistosuunnitelma esitetyssä muodossa.

Keskusteltiin vuoden 2015 talousarviosta. Hyväksyttiin talousarvio, jossa on varauduttu siihen, että sukuseura osallistuu sukukirjan kustannuksiin 4500 eurolla.

1. Muut asiat

SSHY:n (Suomen sukuhistoriallisen yhdistyksen) jäsenyyden kautta saa pääsyn erilaisiin arkistoihin. Marjatta selvittää voiko yhdistykseen liittyä sukuseurana. Jos voi, sovitaan, että sukuseura liittyy jäseneksi. Jäsenyys maksaa noin 15e. Jos sukuseurana ei voi liittyä jäseneksi, sovitaan, että jäsenyys kustannetaan sukuseuran hallituksen jäsenelle, joka aktiivisesti tarvitsee arkistoihin pääsyä tiedon hankkimiseksi sukuseuran tarpeisiin.

Eeva-Leena Kainulainen valittiin sukuseuran hallituksen varapuheenjohtajana.

1. Kokouksen päättäminen

Kokous päätettiin klo15.20.